**สรุปผลการประชุมคณะกรรมการบริหารเงินทุนหมุนเวียน**

**เพื่อให้ข้าราชการสำนักงานเลขาธิการสภาผู้แทนราษฎรกู้ยืมเพื่อชำระหนี้สิน**

**ครั้งที่ 1/2561**

**วันจันทร์ที่ 29 มกราคม 2561**

----------------------------

**1. เรื่องเพื่อทราบ**

1.1 ที่ประชุมรับทราบการประกาศใช้ ประกาศคณะกรรมการบริหารเงินทุนหมุนเวียนเพื่อให้ข้าราชการสำนักงานเลขาธิการสภาผู้แทนราษฎรกู้ยืมเพื่อชำระหนี้สิน พ.ศ. 2561 เรื่อง หลักเกณฑ์แนวทางการพิจารณา และแนวทางปฏิบัติในการกู้ยืมเงินทุนหมุนเวียน โดยประกาศใช้ในวันที่ 29 มกราคม 2561

1.2 ที่ประชุมรับทราบรายรับ – รายจ่ายบัญชีเงินทุนหมุนเวียนเพื่อให้ข้าราชการสำนักงานเลขาธิการสภาผู้แทนราษฎรกู้ยืมเพื่อชำระหนี้สิน เดือนมกราคม 2561 โดยมีเงินคงเหลือให้กู้ยืมในปีงบประมาณ 2561 จำนวน 4,032,400.- บาท (สี่ล้านสามหมื่นสองพันสี่ร้อยบาทถ้วน) และเงินเหลือคงคลัง 23,486,386.78 บาท (ยี่สิบสามล้านสี่แสนแปดหมื่นหกพันสามร้อยแปดสิบหกบาทเจ็ดสิบแปดสตางค์)

**2. เรื่องที่พิจารณา**

- พิจารณาอนุมัติคำขอกู้ของผู้ยื่นแบบคำขอกู้เงินทุนหมุนเวียน จำนวน 17 ราย

**มติที่ประชุม** ที่ประชุมพิจารณาอนุมัติคำขอกู้ของผู้ยื่นกู้เงินทุนหมุนเวียน จำนวน 15 ราย โดยมีมติอนุมัติเงินให้ผู้ยื่นกู้ จำนวน 1 ราย เป็นจำนวน 368,600.- บาท (สามแสนหกหมื่นแปดพันหกร้อยบาทถ้วน) โดยพิจารณาจากความเดือดร้อนจำเป็นของผู้ยื่นกู้แต่ละราย ในความจำเป็นของการถูกบังคับคดี ความจำเป็นด้านการขอกู้ยืมเพื่อชำระหนี้การศึกษา และความจำเป็นในสถานภาพทางครอบครัว

**3. เรื่องอื่น ๆ**

- ไม่มี -

ว่าที่ ร.ต.ต. อาพัทธ์ สุขะนันท์

โฆษกประจำคณะกรรมการบริหารเงินทุนหมุนเวียนฯ